रायपुर जंक्शन रेलवे स्टेशन
रायपुर जंक्शन (स्टेशन कोड़: R), छत्तीसगढ़ राज्य के रायपुर शहर में स्थित एक रेलवे स्टेशन है। यह भारत के उन चुनिंदा रेलवे स्टेशनों में से एक है, जिसे भारतीय रेलवे द्वारा ग्रेड 'ए -1' दिया गया है और यह भारत में सबसे अधिक कमाई करने वाले रेलवे स्टेशनों में से एक है। यह स्टेशन हावड़ा-नागपुर-मुंबई रेलमार्ग पर स्थित प्रमुख स्टेशनों में से एक है। यह रायपुर-विजयनगरम शाखा रेलमार्ग का उद्गम स्थल भी है। रायपुर रेलवे स्टेशन, दक्षिण पूर्व मध्य रेलवे का सबसे व्यस्त रेलवे स्टेशन है।